**cu privire la aprobarea limitelor de capacitate, a cotelor maxime și a categoriilor de capacitate în domeniul energiei electrice din surse regenerabile valabile până la data de 31 decembrie 2030**

**------------------------------------------------------------**

În temeiul art. 10 alin. (1) lit. e), e1) și i) din Legea nr. 10/2016 privind promovarea utilizării energiei din surse regenerabile (Monitorul Oficial al Republicii Moldova, 2016, nr. 69-77, art. 117), cu modificările ulterioare Guvernul HOTĂRĂȘTE:

1. Se aprobă, limitele de capacitate, cotele maxime și categoriile de capacitate în domeniul energiei electrice din surse regenerabile valabile până la data de 31 decembrie 2030, în vederea aplicării schemelor de sprijin prevăzute la art. 34 din Legea nr.10/2016 privind promovarea utilizării energiei din surse regenerabile (*în continuare Legea nr. 10/2016*) conform anexei nr. 1.
2. Se aprobă plafoanele de capacitate individuală ce urmează a fi oferite pentru implementarea mecanismului de facturare netă până la data de 31 decembrie 2030, conform anexei nr. 2.
3. În scopul implementării mecanismului de facturare netă:

1) Operatorii sistemelor de distribuție a energiei electrice asigură publicarea pe site-ul lor web oficial, la începutul fiecărui an calendaristic, valoarea consumului mediu anual pentru 1 kW de putere contractată a consumatorilor finali, determinată separat pentru fiecare categorie de consumatori finali, actualizată conform valorilor înregistrate în anul calendaristic anterior;

2) operatorii sistemelor de distribuție a energiei electrice prezintă, lunar, instituției publice care asigură suportul în implementarea politicii statului în domeniul eficienței energetice și al promovării utilizării energiei din surse regenerabile informațiile privind avizele noi eliberate pentru proiecte ce presupun aplicarea mecanismului de facturare netă, detaliate pe categorii de consumatori finali;

3) furnizorii de energie electrică și operatorii sistemelor de distribuție a energiei electrice prezintă, lunar, instituției publice care asigură suportul în implementarea politicii statului în domeniul eficienței energetice și în promovarea utilizării energiei din surse regenerabile informațiile, detaliate pe categorii de consumatori finali de energie electrică, privind numărul consumatorilor finali de energie electrică cu care au fost semnate contracte privind aplicarea mecanismului de facturare netă, tipul acestora, puterile contractate, inclusiv puterea centralei electrice racordate la rețeaua electrică de distribuție;

4) în cazul prosumatorilor de energie electrică din surse regenerabile care depășesc plafoanele de capacitate individuale, furnizorii de energie electrică vor remunera prosumatorii de energie electrică respectivi doar pentru cantitatea de energie electrică generată în limitele plafonului de capacitate individuală, determinată proporțional cotei plafonului de capacitate individuală din puterea instalată totală a centralei electrice care produce energie electrică din surse regenerabile;

5) instituția publică care asigură suportul în implementarea politicii statului în domeniul eficienței energetice și al promovării utilizării energiei din surse regenerabile publică, lunar, pe site-ul web oficial informațiile privind implementarea mecanismului de facturare netă, precum și identifică și promovează soluțiile posibile pentru creșterea capacităților de noi proiecte de energie electrică din surse regenerabile;

1. Consumatorii casnici cu multiple locuri de consum, care dețin o centrală electrică situată în afara locului/locurilor de consum și respectă prevederile art. 391 alin. (5) și ale art. 392 din Legea nr. 10/2016 privind promovarea utilizării energiei din surse regenerabile, pot semna contracte de facturare netă cu furnizorul de energie electrică la valoarea plafonului de capacitate individuală stabilită în anexa nr. 2, sau în conformitate cu plafonul de capacitate individuală determinat conform formulei privind consumul maxim anual din ultimii 3 ani la locurile de consum raportat la coeficientul ce exprimă energia electrică generată pe parcursul unui an calendaristic de o centrală electrică pentru producerea de energie electrică din surse regenerabile de energie cu puterea instalată de 1 kW, dar nu mai mult de 200 kW.
2. Pentru consumatorii noncasnici cu multiple locuri de consum, care dețin o centrală electrică situată în afara locului/locurilor de consum și respectă prevederile art. 391 alin. (5) și ale art. 392 din Legea nr. 10/2016, plafonul de capacitate individual se va calcula ca suma plafoanelor de capacitate individuală, stabilite pentru fiecare loc de consum în conformitate cu anexa nr. 2, cu condiția ca capacitatea sumară să nu depășească 200 kW.
3. Prezenta Hotărâre intră în vigoare la data publicării în Monitorul Oficial al Republicii Moldova.
4. La data intrării în vigoare a prezentei Hotărâri, se abrogă Hotărârea Guvernului nr. 401/2021 cu privire la aprobarea limitelor de capacitate, a cotelor maxime și a categoriilor de capacitate în domeniul energiei electrice din surse regenerabile valabile până la data de 31 decembrie 2025 (Monitorul Oficial al Republicii Moldova, 2021, nr. 302-306 art.684).
5. Controlul asupra executării prezentei hotărâri se pune în sarcina Ministerului Energiei.

**Prim-ministru DORIN RECEAN**

Contrasemnează:

Ministrul energiei Dorin Junghietu

„Anexa nr.1

la Hotărârea Guvernului nr. XX din ZZ.LL.AAAA ”

**Limitele de capacitate, cotele maxime și categoriile** **de capacitate**

**în domeniul energiei electrice din surse** **regenerabile valabile**

**până la data de 31 decembrie 2030**

|  |  |  |  |
| --- | --- | --- | --- |
| **Nr.****crt.** | **Tehnologia de producere****a energiei electrice** | **Cotele maxime de capacitate pentru tipurile de centrale electrice considerate, MW** | **Limita de capacitate**,**MW** |
| **TOTAL****MW** | **surse la tarif fix** | **surse la****preț fix** |
| **Categoria I.** **Surse intermitente** |
| 1. | Centrale electrice eoliene | 170 | - | 170\* | 4 MW |
| **SUBTOTAL** | 170 | - | 170 | – |
| **Categoria II.** **Surse nonintermitente** |
| 3. | Centrale electrice de cogenerare pe bază de biogaz, total:*din care:*  | 40 |  | – | – |
| 3.1. | unități în cogenerare pe bază de biogaz (produs prin valorificarea potențialului energetic al dejecțiilor animaliere, deșeurilor zootehnice, deșeurilor agricole, culturilor agricole, plantelor energetice, deșeurilor industriei alimentare, inclusiv a amestecului dintre acestea) |  | 10 | – | – |
| 3.2. | unități în cogenerare pe bază de biogaz produs prin valorificarea deșeurilor municipale solide | 20 | – |
| 3.3. | unități în cogenerare pe bază de biogaz produs prin valorificarea deșeurilor municipale lichide/apelor reziduale | 10 | – |
| 5. | Centrale electrice de cogenerare utilizând arderea directă (pe biocombustibil solid, deșeuri agricole, inclusiv culturi/plante energetice, deșeuri menajere solide, cu excepția produselor din silvicultură) | 55 | 55 | – | – |
| **SUBTOTAL** | 95 | 95 | – | – |
| **TOTAL** | **265** | **95** | **170** |  |

**Note:**

**\***cu obligația instalării bateriilor de stocare a energiei electrice de minim 0.25MWh/MW din capacitatea instalată a centralei eoliene.

**\*\****biocombustibil solid* – noțiune definită în conformitate cu prevederile Hotărârii Guvernului nr. 778/2024 pentru aprobarea Regulamentului cu privire la biocombustibilul solid.

„Anexa nr. 2

la Hotărârea Guvernului nr. din ZZ.LL.AAAA ”

**Plafoanele de capacitate individuală ce**

**urmează a fi aplicate pentru implementarea mecanismului**

**de facturare netă până la data de 31 decembrie 2030**

|  |  |
| --- | --- |
| **Categoria de consumatori** | **Plafoanele de capacitate individuale**, **kW** |
| Pentru centrale electrice fotovoltaice, centrale electrice eoliene și pentru centralele electrice pe biogaz montate de către consumatorii casnici: | Consumatorii casnici pot alege între:* un plafon de capacitate individuală care este mai mic sau egal cu 10 kW; sau
* un plafon de capacitate individuală determinat conform formulei:

$PC=\frac{CMA\_{max3}}{GA\_{pv}}$,unde:$PC$ – plafonul de capacitate individuală calculat pentru consumatorul casnic respectiv;$CMA\_{max3}$ – valoarea maximă a consumului anual din ultimii 3 ani calendaristici a consumatorului casnic de energie electrică;$GA\_{pv}$ – coeficientul ce exprimă energia electrică generată pe parcursul unui an calendaristic de o centrală electrică pentru producerea energiei electrice din surse regenerabile de energie cu puterea instalată de 1 kW, care pentru: o centrală electrică fotovoltaică este egală cu 1200 kWh/kW, pentru o centrală electrică eoliană este egală cu 1600 kWh/kW, iar pentru o centrală electrică pe biogaz este egală cu 6100 kWh/kW |
| Pentru centralele electrice fotovoltaice, pentru centralele electrice eoliene și pentru centralele electrice pe biogaz montate de către consumatorii noncasnici: | Se determină individual pentru fiecare consumator final de energie electrică, conform formulei:$PC=\frac{CMA\_{max3}}{GA\_{pv}}$ ,unde:$PC$ – plafonul de capacitate individuală calculat pentru consumatorul noncasnic respectiv;$CMA\_{max3}$ – cea mai mare valoare dintre:– valoarea maximă a consumului anual din ultimii 3 ani calendaristici a consumatorului noncasnic de energie electrică; și – produsul dintre puterea contractată a locului de consum și consumul mediu anual pentru 1 kW al consumatorilor din categoria din care face parte consumatorul noncasnic de energie electrică pentru care se calculează plafonul de capacitate individuală, determinat pentru zona de activitate a operatorului sistemului de distribuție la care este/urmează a fi racordată centrala electrică a consumatorului noncasnic respectiv;$GA\_{pv}$ – coeficientul ce exprimă energia electrică generată pe parcursul unui an calendaristic de o centrală electrică pentru producerea energiei electrice din surse regenerabile de energie cu puterea instalată de 1 kW, care pentru: o centrală electrică fotovoltaică este egală cu 1200 kWh/kW, pentru o centrală electrică eoliană este egală cu 1600 kWh/kW, iar pentru o centrală electrică pe biogaz este egală cu 6100 kWh/kW |